proiect

**COMITETUL EXECUTIV**

**BANCA NAȚIONALĂ A MOLODVEI**

**HOTĂRÂREA nr.\_\_\_**

**din \_\_\_.\_\_\_\_\_\_\_\_. 2023**

**Pentru modificarea** **Regulamentului privind activitatea**

**unităţilor de schimb valutar, aprobat prin Hotărârea Comitetului executiv al Băncii Naționale a Moldovei nr.** **335/2016**

În temeiul art.5 alin.(1) lit.l), art.11 alin.(1), art.27, alin.(1) lit.c) și art.51 lit.b) din Legea nr.548/1995 cu privire la Banca Naţională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, precum și al Capitolului V, secțiunea 2 din Legea nr.62/2008 privind reglementarea valutară (republicată în Monitorul Oficial al Republicii Moldova, 2016, nr.423-429, art.859), cu modificările ulterioare, Comitetul executiv al Băncii Naţionale a Moldovei

**HOTĂRĂŞTE:**

**I.** **Regulamentului privind activitatea unităţilor de schimb valutar nr.335/2016, aprobat prin Hotărârea Comitetului executiv al Băncii Naționale a Moldovei nr.** **335/2016 (Monitorul Oficial al Republicii Moldova, 2016, nr.423-429 art. 2096), cu modificările ulterioare, înregistrat la Ministerul Justiției al Republicii Moldova cu nr.1156 din 6 decembrie 2016, se modifică după cum urmează:**

1. În clauza de adoptare, textul “Legea nr.548-XIII din 21 iulie 1995 cu privire la Banca Naţională a Moldovei (Monitorul Oficial al Republicii Moldova, 1995, nr.56-57, art.624), cu modificările şi completările ulterioare” se substituie cu textul “Legea nr.548/1995 cu privire la Banca Naţională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare”.

2. În textul Regulamentului:

1) În cuprinsul Regulamentului:

cuvântul "filială", la orice formă gramaticală, se substituie cu cuvântul "sucursală", la forma gramaticală corespunzătoare;

cuvântul "maşină", la orice formă gramaticală, se substituie cu cuvântul "echipament", la forma gramaticală corespunzătoare;

acronimul „MCC” se substituie cu acronimul „ECC”.

2) La punctul 1, textul „ , controlul şi sancţionarea” se exclude”.

3) La punctul 5 litera a), propoziția a doua va avea următorul cuprins: „Copia respectivă se certifică de către administratorul casei de schimb valutar/ administratorul hotelului, responsabil de activitatea de schimb valutar în numerar cu persoane fizice a hotelului, sau de persoana împuternicită de către acesta.”

4) Se completează cu punctul 91 cu următorul cuprins:

„**91.** La intrarea în unitatea de schimb valutar, inclusiv în fiecare ghișeu al unității de schimb valutar, se afișează semnul/pictograma care semnalează existența camerei de supraveghere video, aprobat prin decizia Centrului Național pentru Protecția Datelor cu Caracter Personal.”

5) Punctul 16, ultima propoziție:

cuvintele „pe parcursul programului de lucru” se exclud;

se completează cu textul „pe o perioadă de cel puțin 15 zile calendaristice de la data emiterii dispoziției în cauză.”

6) Punctul 17, după textul „se conduce de prevederile art.43 alin.(1) - (8),” se completează cu textul „(81), (11), (14) și”.

7) Punctul 18 se completează cu subpunctul 8) cu următorul cuprins:

„8) cursurile valutare se indică conform condițiilor stabilite la art.43 alin.(14) din Legea nr.62/2008.”

8) La punctul 23, cuvântul ”avansate” se exclude.

9) La punctul 19, cuvântul „Dispoziția” se substituie cu textul „În cazul în care unitatea de schimb valutar aplică comisioane dispoziția”.

10) Se completează cu punctul 351 cu următorul cuprins:

**„351.** Operaţiunile menţionate la punctul 34 lit. d), e) și f) se efectuează ținând cont de prevederile art. 44 alin. (1), (2), (4) și (5) din Legea nr. 62/2008, precum și de prevederile legislației în domeniul contabilității și de normele ce vizează utilizarea echipamentelor de casă și control.”

11) Punctul 41:

litera c) se completează cu literele c1) și c2) cu următorul cuprins:

”c1) supravegherea și înregistrarea video a activității de schimb valutar în numerar cu persoane fizice la fiecare ghișeu pe toată durata programului de lucru, în timp real;

c2) sistarea activității de schimb valutar a ghișeului în cazul defecțiunilor tehnice sau al altor incidente care fac imposibilă supravegherea și înregistrarea video a activității de schimb valutar în cadrul ghișeului respectiv și consemnarea acestor incidente în registrul incidentelor privind supravegherea și înregistrarea video conform anexei nr.9.”;

litera i), după textul „conform legislației,” se completează cu textul „ a înregistrărilor video și”.

12) Punctul 42 se completează cu litera b1) cu următorul cuprins:

”b1) registrul incidentelor privind supravegherea și înregistrarea video;”

13) La punctul 57 cuvântul „utilizată” se substituie cu cuvântul „utilizat”.

14) La punctul 65 cuvântul „funcţională” se substituie cu cuvântul „funcțional”.

15) Se completează cu punctul 661 cu următorul cuprins:

„**661.** Registrele indicate la punctul 66 pot fi perfectate printr-un singur document, respectând reflectarea tuturor câmpurilor prevăzute conform anexelor nr. 3 și nr.4.”.

16) Se completează cu punctele 681 și 682 cu următorul cuprins:

**„681.**Activitatea desfăşurată în incinta unităţii de schimb valutar trebuie să fie supravegheată, în mod obligatoriu, printr-un sistem de înregistrare video. Înregistrările video se vor realiza cu ajutorul unor camere de luat vederi fixe, în timp real, pe toată durata programului de lucru. Înregistrările se păstrează în conformitate cu art.42 alin.(13) din Legea nr.62/2008 privind reglementarea valutară.

**682.** Imaginile recepţionate de la ghișeul unităţii de schimb valutar vor permite, în mod obligatoriu, vizionarea mâinilor casierului în timpul operațiunii de schimb valutar, precum și stabilirea bancnotelor prin vizualizarea valutei străine/monedei naţionale, culorii şi nominalului. Imaginile de la ghișeu se realizează astfel încât să permită identificarea clienților (cu înregistrărea până la bust a persoanelor care intră în unitatea de schimb valutar).”.

17) Se completează cu punctul 731 cu următorul cuprins:

„**731.** Registrele indicate la punctul 73 pot fi perfectate printr-un singur document, respectând reflectarea tuturor câmpurilor prevăzute conform anexelor nr. 3 și nr.4.”.

18) Punctul 69 se abrogă.

19) La punctul 83:

la litera b), textul „- în cazul în care au fost completate registrele în cauză” se exclude;

la litera g), textul „şi, dacă este cazul” se exclude.

20) Se completează cu anexa nr.9 cu următorul cuprins:

Anexa nr.9

la Regulamentul privind activitatea

unităţilor de schimb valutar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(denumirea unităţii de schimb valutar / a subdiviziunii acesteia)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(adresa de desfăşurare a activităţii de schimb valutar)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(IDNO)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*( nr. ghișeului)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(numele, prenumele casierului)*

**REGISTRUL**

**incidentelor privind supravegherea și înregistrarea video**

|  |  |  |  |  |  |  |
| --- | --- | --- | --- | --- | --- | --- |
| Nr. d/o | Survenirea incidentului video | | | Remedierea incidentului video | | |
| Data, ora, minutele survenirii incidentului | Numele, prenumele,  funcția, locul de muncă  a persoanei care a constatat survenirea incidentului | Semnă-tura | Data, ora, minutele remedierii  incidentului | Numele, prenumele,  funcția,  locul de muncă  a persoanei care a remediat incidentul | Semnă-  tura |
| 1 | 2 | 3 | 4 | 5 | 6 | 7 |

\* Fiecare incident se indică în mod obligatoriu conform numărului de ordine, în conformitate cu punctul 41 lit. c2) din prezentul regulament.

**II. Prezenta hotărâre intră în vigoare la data de 20 iulie 2023, cu excepția prevederilor punctului 2 subpunctele 4), 11), 12), 16) și 20) care vor intra în vigoare la 20 octombrie 2023.**